
(Nõusolek)
Euroopa Parlament,
–	võttes arvesse komisjoni 19. veebruari 2025. aasta ettepanekut nimetada Miguel Carcaño Saenz Cenzano Ühtse Kriisilahendusnõukogu aseesimeheks (C10‑0032/2025),
–	võttes arvesse Euroopa Parlamendi ja nõukogu 15. juuli 2014. aasta määruse (EL) nr 806/2014 (millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010)[footnoteRef:1] artikli 56 lõiget 6, [1:  	ELT L 225, 30.7.2014, lk 1, ELI: http://data.europa.eu/eli/reg/2014/806/oj.] 

–	võttes arvesse oma 14. märtsi 2019. aasta resolutsiooni soolise tasakaalu kohta kandidaatide esitamisel ELi majandus- ja rahandusalastele ametikohtadele[footnoteRef:2], [2:  	Vastuvõetud tekstid, P8_TA(2019)0211.] 

–	võttes arvesse oma 16. jaanuari 2020. aasta resolutsiooni majandus- ja rahaliidu institutsioonide ja asutuste kohta: huvide konflikti ennetamine pärast avalikus sektoris töötamist[footnoteRef:3], [3:  	Vastuvõetud tekstid, P9_TA(2020)0017.] 

–	võttes arvesse kodukorra artiklit 135,
–	võttes arvesse majandus- ja rahanduskomisjoni raportit (A10‑0026/2025),
A.	arvestades, et määruse (EL) nr 806/2014 artikli 56 lõikes 4 on sätestatud, et selle määruse artikli 56 lõikes 3 osutatud Ühtse Kriisilahendusnõukogu aseesimehe ametisse nimetamisel lähtutakse tema saavutustest, oskustest, pangandus- ja finantsalastest teadmistest ning finantsjärelevalve, -regulatsiooni ning pankade kriisilahenduse valdkonna jaoks olulistest kogemustest;
B.	arvestades, et Euroopa Parlament on võtnud kohustuse tagada pangandus- ja finantsteenuste valdkonnas juhtivatel ametikohtadel sooline tasakaal; arvestades, et kõik liidu ja liikmesriikide institutsioonid ja organid peaksid rakendama soolise tasakaalu tagamiseks konkreetseid meetmeid;
C.	arvestades, et komisjon võttis 15. jaanuaril 2025 määruse (EL) nr 806/2014 artikli 56 lõike 6 kohaselt vastu Ühtse Kriisilahendusnõukogu aseesimehe ametikohale esitatud kandidaatide nimekirja;
D.	arvestades, et komisjon edastas nimekirja määruse (EL) nr 806/2014 artikli 56 lõike 6 kohaselt Euroopa Parlamendile;
E.	arvestades, et komisjon võttis 19. veebruaril 2025 vastu ettepaneku nimetada Miguel Carcaño Saenz Cenzano Ühtse Kriisilahendusnõukogu aseesimeheks ja edastas selle ettepaneku Euroopa Parlamendile;
F.	arvestades, et Euroopa Parlamendi majandus- ja rahanduskomisjon hindas seejärel Ühtse Kriisilahendusnõukogu aseesimehe ametikohale esitatud kandidaadi sobivust, pidades eelkõige silmas määruse (EL) nr 806/2014 artikli 56 lõikes 4 kehtestatud nõudeid;
G.	arvestades, et majandus- ja rahanduskomisjon korraldas 3. märtsil 2025 Miguel Carcaño Saenz Cenzano kuulamise, kus kandidaat esines avasõnavõtuga ja vastas seejärel nimetatud komisjoni liikmete küsimustele;
1.	annab nõusoleku nimetada Miguel Carcaño Saenz Cenzano viieks aastaks Ühtse Kriisilahendusnõukogu aseesimeheks;
2.	teeb presidendile ülesandeks edastada käesolev otsus Euroopa Ülemkogule, nõukogule, komisjonile ja liikmesriikide valitsustele.

